Kenshi Yonezu

Kenshi Yonezu (jap. 米津 玄師, Yonezu Kenshi, s. 10. maaliskuuta 1991 Tokushima, Japani) on japanilainen laulaja-lauluntekijä, tuottaja ja kuvittaja. Hän aloitti julkaisemaan Vocaloid-musiikkia nimimerkillä Hachi (jap. ハチ) vuonna 2009, mutta siirtyi julkaisemaan musiikkia omalla nimellään vuonna 2012, jolloin hän alkoi myös itse laulamaan omissa kappaleissaan.https://www.billboard.com/articles/news/international/7890238/kenshi-yonezu-profile-popularity-japan Billboard. Viitattu 5.9.2023. (englanniksi)

 Varhaisvuodet 
Kenshi Yonezu halusi alun perin olla mangaka, mutta kiinnostui pian musiikista viidennellä luokalla nähtyään Flash-animaation, jossa soitettiin BUMP OF CHICKENin musiikkia, mikä jätti häneen syvän vaikutuksen.https://web.archive.org/web/20151228053051/https://cakes.mu/posts/11821 WayBackMachine. Viitattu 5.9.2023. (japaniksi) Yläasteella Yonezu alkoi tehdä omaa musiikkia moniraitanauhurilla ja perusti myös ystäviensä kanssa bändin nimeltä Late Rabbit Edda, jossa hän toimi laulajana ja lauluntekijänä."Feature 'real' music changed by Vocaloid!! Approaching the ongoing pop music revolution!" "MUSICA Vol.67 November 2012 issue" November 2012 issue, Fact, November 15, 2012, pp. 28-37. 
Vuosina 2008 ja 2009 Yonezu julkaisi Nico Nico Douga -videonjakosivustolle bändinsä kappaleita nimimerkillä Hachi, mutta heikolla menestyksellä.

Valmistuttuaan lukiosta Yonezu alkoi käydä Osakan taiteiden yliopistoa ja ryhtyi nyt julkaisemaan Nico Nico Douga -sivustolle puolestaan Hatsune Mikulla tuottamiaan Vocaloid -kappaleita.https://www.tfm.co.jp/lock/staff/onair/2012/0613/ TFM.Viitattu 5.9.2023. (japaniksi) Hänen Vocaloid -kappaleensa alkoivat heti kerätä paljon kuuntelijoita, ja vuonna 2010 hän julkaisi Vocaloid-albumit Hanataba to Suisō ja Official Orange.

 Ura muusikkona 
Maaliskuussa vuonna 2011 Yonezu ja seitsemän muuta Nico Nico Dougan suosittua Vocaloid-artistia perustivat itsenäisen levy-yhtiön nimeltä Balloom.https://www.oricon.co.jp/news/85426/full/ Oricon. Viitattu 5.9.2023. (japaniksi) Sitten hieman yli vuotta myöhemmin 16. toukokuuta 2012 Kenshi Yonezu julkaisi kyseisen levy-yhtiön kautta ensimmäisen studioalbuminsa nimeltä Diorama. Hän julkaisi albumin omalla nimellään sen sijaan, että olisi julkaissut sen Hachi -nimimerkillä, ja lisäksi hän ensimmäistä kertaa itse lauloi albumin kappaleissa pelkän Vocaloidin sijaan.https://www.amazon.co.jp/diorama-%E7%B1%B3%E6%B4%A5%E7%8E%84%E5%B8%AB/dp/B007A7XGCK/ref=sr_1_1?ie=UTF8&qid=1380261949&sr=8-1&keywords=diorama Amazon. Viitattu 5.9.2023. (japaniksi) Albumi debytoi Oriconin viikottaisella albumilistalla sijalla kuusihttps://www.oricon.co.jp/prof/560188/products/960227/1/ Oricon. Viitattu 5.9.2023. (japaniksi), vaikka kyseessä oli itsenäisen levy-yhtiön indie-albumi.

Vuotta myöhemmin toukokuun 15. päivä 2013 Yonezu julkaisi singlen "Santa Maria", mutta nyt suuren levy-yhtiön Universal Sigman alaisuudessa pienen Balloomin sijaan.https://www.universal-music.co.jp/yonezu-kenshi/news/2013-05-20130515reco/ Universal Music Co. Viitattu 5.9.2023. (japaniksi) Hän perusteli vaihtoaan Universal Sigmalle sillä, että koki yhtiössä olleen ihmisiä, jotka ymmärsivät hänen musiikkinsa päälle ja jakoivat hänen intohimonsa, ja siksi se olisi hänen mielestään paras vaihtoehto hänen musiikkinsa tulevaisuudelle.https://natalie.mu/music/pp/yonezukenshi02/page/2 natalie. Viitattu 5.9.2023. (japaniksi)

Vuodesta 2013 lähtien Kenshi Yonezu on julkaissut kuusi studioalbumia, ja kuten oli ominaista hänen aiemmallekin tuotannolleen, hän on itse kirjoittanut, säveltänyt ja tuottanut kaikki kappaleensa.https://www.universal-music.co.jp/yonezu-kenshi/biogrphy/ Universal Music Co. Viitattu 5.9.2023 (japaniksi)https://natalie.mu/music/news/68569 natalie. Viitattu 5.9.2023. (japaniksi Hänen albuminsa, Stray Sheep, joka julkaistiin elokuun 5. päivä 2020, oli Japanin myydyin albumi vuonna 2020.https://www.billboard.com/pro/yoasobi-tops-billboard-japan-2020-year-end-charts/ Billboard Japan. Viitattu 5.9.2023. (englanniksi) 

Monia Kenshi Yonezun kappaleita on käytetty suosituissa anime-ohjelmissa ja -elokuvissa. Esimerkiksi yhdessä Daokon kanssa tehty kappale, "Uchiage Hanabi", oli anime-elokuvan Fireworks (2017) tunnuslaulu.https://www.youtube.com/watch?v=-tKVN2mAKRI YouTube. Viitattu 5.9.2023. Lisäksi kappale "Peace Sign" oli animesarja My Hero Academia:n toisen kauden (2017) tunnuslauluhttps://www.youtube.com/watch?v=9aJVr5tTTWk YouTube. Viitattu 5.9.2023., ja yhdessä Daiki Tsunetan kanssa tehty kappale "KICK BACK" oli animesarja Chainsaw Man:in (2022) tunnuslaulu.https://www.youtube.com/watch?v=dFlDRhvM4L0 YouTube. Viitattu 5.9.2023. 

Kenshi Yonezun kappaletta "Spinning Globe" (jap. 地球儀) käytettiin Hayao Miyazakin ohjaamassa ja Studio Ghiblin tuottamassa animaatioelokuvassa Poika ja haikara (2023). Miyazaki oli kuullut radiosta Foorin -lapsikuoron esittämän kappaleen "Paprika", jonka Yonezu oli sanoittanut ja säveltänyt, ja oli siitä asti halunnut Yonezun tekemään tunnuslaulun uudelle elokuvalleen. Yonezu valmisteli laulua "Spinning Globe" neljä vuotta apunaan Miyazakin selitys elokuvan juonesta ja tämän valmistamat kuvakäsikirjoitukset, joita oli yhteensä viiden kirjan verran.https://www.instagram.com/p/CuqWqZ8P_0H/?img_index=1 Instagram. Viitattu 5.9.2023. () Kappale julkaistiin 16. heinäkuuta 2023.https://www.youtube.com/watch?v=ctYugm9dg1s YouTube.Viitattu 5.9.2023.https://www.instagram.com/p/CuwzMO6PC50/ Instagram. Viitattu 5.9.2023 (japaniksi)

Pelkän animen lisäksi Kenshi Yonezun kappaleita on esiintynyt muussakin viihteessä. Esimerkiksi kappale "Lemon" (2018) oli tv-sarjan Unnatural (アンナチュラル) (2018) tunnuslaulu, kappale "M87" (2022) oli elokuvan Shin Ultraman (シン・ウルトラマン) (2022) tunnuslaulu ja kappale "Moongazing" (2023) oli videopelin Final Fantasy XVI (2023) tunnuslaulu.

Vuonna 2025 Kenshi Yonezu teki animaatioelokuvalle Chainsaw Man – The Movie: Reze Arc aloitusteemakappaleen "IRIS OUT", sekä lopetusteemakappaleen "JANE DOE", jossa laulaa myös Hikaru Utada. "IRIS OUT" saavutti Japanissa välittömästi hurjan suosion, kerryttäen 100 miljoonaa kuuntelukertaa vain neljässä viikossa, mikä rikkoi J-pop yhtye YOASOBIN kappaleellaan "Idol" asettaman ennätyksen, joka oli saavuttanut kyseisen määrän viidessä viikossa. Keskustellessaan kappaleesta "IRIS OUT", Yonezu sanoi: "Olen tehnyt musiikkia jo melko pitkään. Olen kuullut ihmisten sanovan, että “IRIS OUT” muistuttaa varhaisia kappaleitani, ja uskon, että joillekin kuuntelijoille tämä kappale tuntuu kuin jälleennäkemiseltä kanssani pitkän ajan jälkeen".

Omien kappaleidensa lisäksi Kenshi Yonezu on tehnyt kappaleita myös muutamalle muulle artistille. Esimerkiksi Arashin kappale "Kite" (カイト) (2020) ja Masaki Sudan kappale "Machigai Sagashi" (まちがいさがし) (2019) ovat Yonezun sanoittamat, säveltämät ja tuottamat.

Musiikin tekemisen lisäksi Yonezu on taitava kuvittaja. Hän on muun muassa itse kuvittanut joka ainoan albuminsa ja singlensä kannen. Lisäksi tietyt fyysiset versiot hänen albumeistaan ovat sisältäneet taidekirjoja, jotka ovat olleet täynnä useita kymmeniä hänen kuvittamiaan piirustuksia. Yonezu on myös ollut mukana animoimassa omia musiikkivideoitaan, ja jotkut niistä perustuvat täysin vain hänen piirtämiinsä kuviin.

Inspiraation lähteiksi omalle musiikilleen Yonezu on maininnut etenkin BUMP OF CHICKENin, RADWIMPSin ja Susumu Hirasawan.

 Yksityiselämä 
Kenshi Yonezulla on isosisko. 

Noin 20-vuotiaana Yonezulla todettiin olevan lievä autismi, minkä hän epäilee osittain selittävän sen, miksi hän on lastentarhasta asti kokenut olevansa jotenkin "epänormaali" verrattuna muihin ihmisiin ja yhteiskuntaan.

Kenshi Yonezun nimi (jap. 米津 玄師) on Japanissa vaikeasti luettava ja hyvin harvinainen, mikä on aiheuttanut hänelle ongelmia, kuten pilkkaamista. Vuonna 2017 hän julkaisi Twitterissä kuvan vakuutuskortistaan todistaakseen faneilleen, että "Kenshi Yonezu" todellakin on hänen oikea nimensä. Toisaalta etunimi "Kenshi" (jap. 玄師) voidaan sekoittaa nimeen "Genshi", ja sukunimi "Yonezu" (jap. 米津) on vain äärimmäisen harvinainen sukunimi.

Aivan uransa alkuajoista asti Kenshi Yonezu on ollut tunnettu tunnusomaisesta hiustyylistään, jossa musta otsatukka peittää oikean silmän kauttaaltaan. Mutta keväällä 2023 hän julkaisi kappaleelleen "Lady" musiikkivideon, jossa hän esiintyi yllättäen hiukset keskijakauksella, ja hänen kasvonsa, oikea silmä mukaan lukien, oli harvinaisesti selvästi näkyvissä. Siitä asti hän on esiintynyt musiikkivideoissaan ja ylipäätään julkisuudessa kasvo ja silmät kunnolla näkyvissä. 

 Diskografia 

 Studioalbumit 





 LOST CORNER (2024)

 Vocaloid-albumit (nimimerkillä Hachi) 

Hanataba to Suisō (花束と水葬) (2010)
 OFFICIAL ORANGE (2010)

 Singlet 

"Santa Maria" (サンタマリア) (2013)
 "MAD HEAD LOVE" / "Poppin' Apathy" (ポッピンアパシー) (2013)
 "Flowerwall" (2015)
 "Unbelievers" (アンビリーバーズ) (2015)
 "LOSER" / "Number Nine" (ナンバーナイン) (2016)
 "orion" (2017)
 "Peace Sign" (ピースサイン) (2017)
 "Lemon" (2018)
 "Flamingo" / "TEENAGE RIOT" (2018)
 "Uma to Shika" (馬と鹿) (2019)
 "Pale Blue" (2021)
 "POP SONG" (2022)
 "M87" (M八七) (2022)
 "KICK BACK" (2022)
 "Lady" (2023)
 "Moongazing" (月を見ていた) (2023)
 "Spinning Globe" (地球儀) (2023)
 "Sayonara, Mata Itsuka!" (さよーならまたいつか!) (2024)
 "Every Day" (毎日) (2024)
 "RED OUT" (2024)
 "JUNK" (がらくた) (2024)
 "Azalea" (2024)
 "Plazma" (2025)
 "BOW AND ARROW" (2025)
 "IRIS OUT" (2025)
 "JANE DOE" (2025)
 "1991" (2025)

 Singlet (nimimerkillä Hachi) 

"Donut Hole" (ドーナツホール) (2015) 
 "Sand Planet feat. Hatsune Miku" (砂の惑星 feat.初音ミク) (2017)

 Lähteet 

Luokka:Japanilaiset laulajat
Luokka:Japanilaiset kuvittajat
Luokka:Vuonna 1991 syntyneet
Luokka:Elävät henkilöt